Na temelju članka 114. stavka 4. i 5. Zakona o zaštiti i očuvanju kulturnih dobara („Narodne novine“ broj 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14 , 98/15, 44/17, 90/18, 32/20) i članka 32. Statuta Grada Skradina („Službeni vjesnik Šibensko-kninske županije“ broj 10/09, 5/13 i 3/18), Gradsko vijeće Grada Skradina, na 20. sjednici, od 17. travnja 2020. godine, donosi

**ODLUKU**

**o izmjeni Odluke o visini spomeničke rente**

Članak 1.

U Odluci o visini spomeničke rente („Službeni vjesnik Šibensko-kninske županije“ broj 1/07 i 8/07), u članku 4. stavak 2. mijenja se i glasi:

„Spomenička renta iznosi 2,00 kune po četvornom metru korisne površine poslovnoga prostora mjesečno za područje Grada Skradina.“

Članak 2.

U članku 5. stavak 3. mijenja se i glasi:

„Na ovršni i žalbeni postupak primjenjuju se odredbe zakona kojim se uređuje komunalno gospodarstvo, a na zastaru se primjenjuju odredbe zakona kojim se uređuje opći porezni sustav.“

Članak 3.

Ova Odluka stupa na snagu prvoga dana od dana objave u Službenom vjesniku Šibensko-kninske županije.

Klasa: 612-08/06-01/1

Urbroj: 2182/03-02-20-3

Skradin, 17. travnja 2020.

GRADSKO VIJEĆE

GRADA SKRADINA

PREDSJEDNICA

Nadija Zorica, v.r.